Den Nord-Cimbriske Tilskuer, 1826-05-19
Udenlandsk. Grækerland. Af en Skrivelse fra Corfu af 18de April haves følgende Efterretninger omen ved Mesolongi paany forefalden Fegtning : "J Mesolongis Laguner ligger en lille Øe, Klissova, med et Kloster, hvor flere græske Høvdingers Familier have søgt Tilflugtsted. Da dette er et vigtigt Punkt, baade formedelst det rige Fiskerie og Communicationen med Mesolongi, saa havde Grækerne her opkastet et Batterie paa 2 Kanoner, for at gjøre denne Holm endnu mere utilgjængelig, end den af Naturen er. Jndseende Vigtigheden af dens Besiddelse, lod Jbrahim Seraskieren Reschid Mehemet Pascha den 6te April, om Morgenen Kl. 6, angribe den med 1500 Albanesere; men Grækerne hilsede ham, med deres 2 Kanoner, saa eftertrykkelig, at han, selv saaret i Foden, maatte trække sig tilbage. Næppe var Jbrahim underrettet om dette Uheld, før han lod Angrebet fornye ved et Corps Arabere. Med meget Mod udholdt disse, paa deres Flyde, broer og flade Baade, Grækernes Jld, og landede rigtig paa Øen; men deres Modstanderes Forslagenhed havde her lagt dem en hindring i Veien, som deres krigerske Mod ei mægtede at overvinde. Grækerne havde nemlig omkring hele Øen trukken en dyb Grav og deri anbragt saa mangfoldige spidse Pallisader af forskjellig Høide og Stilling, at det var umuligt for de Angribende, hverken at vade igjennem, eller betjene sig af deres Pontons; de maatte altsaa ligesom deres Forgjængere, under en heftig Jld fra de græske Kanoner, trække sig med uforrettet Sag tilbage. Tyrkerne skulle ved disse to mislykkede Angreb have lidt et temmelig betydeligt Tab, som Grækerne angive, med Døde og Saarede, ialt til 500 Mand. - J Følge Efterretninger over Triest af 28de April melde Breve fra Corfu af 13de f. M., at Admiral Miaulis var indtruffen for Mesolongi med sin Flaade, og havde provianteret dette Sted for to Maaneder. Jbrahims sidste Angreb skeede kort før Miaulis Ankomst. De flydende Batterier hvorpaa en Deel af hans Tropper skulle gjøre Angrebet, drev for Modvind under Mesolongis Mure, paa Sandbankerne ved Lagunerne. Ægypterne bleve derved satte i den bedrøveligste Tilstand, og underkastet Grækernes hele Artillerie-Jld, der anrettede en skrækkelig Ødelæggelse blandt dem. Guras og Fabrier bemægtigede sig Tyrkernes Forskandsninger til Lands. Mesolongis Commandant Notos Bozaris og Miaulis ansees overalt som Grækernes heeltemodige Befriere. Den 9de April saae man under Mesolongis Mure henimod Patra nogle Skibe i Brand, og man troede derfor at Miaulis havde angreden den ægyptiske Flaade. Seenere Efterretninger fra Prevesa fortælle at Jbrahim efter de sidste uheldige Angreb, skulle have vendt tilbage til Morea, efterladt 14,000 Tyrker til Mesolongis Beleiring, og givet Flaaden Ordre til at fortsætte Blocaden. Efterretninger fra Constantinopel over Bucharest sige, at en ny Opstand skal være udbrudt i Thessalien, foranlediget af den græske Captain Tasso fra Trikeri. Tripolitzas Jndtagelse bekræftes fra Nauplion. Græske Skibe have til sidste Sted opbragt 35 neutrale Skibe med tyrkiske Ladninger inde, som ere blevne confiskerede. Skipperne derimod ere blevne deres Fragt udbetalt og deres Skibe, dem tilbageleverede, med Bøn om, at de ville blive ved, at forsyne Hellenerne paa Paschaens af Ægyptens Bekostning, med Levnetsmidler. kord=Overcommissairen paa de joniske Øer, Sir Fr. Adams, fortæller Jagtt., er over Ancona afreist til England, og General Ponsonby constitueret til, imidlertid at overtage hans Fuuctioner. - J de sidste Beretninger fra Alexandrien af 22de Marts hedder det: "Vor Paschas Pengeforlegenhed stiger med hver Dag, og om pore Troppers Skjebne i Grækerland svæve vi i megen Uvished. Paschaen har nu selv overtaget Commandoen i Fæstningen ved Cairo; nye arabiske Tropper, ere rykkede derind og den hidtilværende tyrkiske Besætning har faaet befaling til, enten at træde ind under de regulaire Tropper, eller forlade Landet."